open-index/open-wikipedia-markdown huggingface dataset:
Kyra Condie

**Kyra Condie** (s. 5. kesäkuuta 1996) on yhdysvaltalainen ammattikiipeilijä, joka kiipeää sekä boulderia, että leadiä. Hän osallistui vuoden 2020 kesäolympialaisissa yhdistetyn kiipeilyn naisten sarjaan sijoittuen yhdenneksitoista. Hän on voittanut Yhdysvaltain mestaruuden boulderoinnissa kaksi kertaa ja vuonna 2019 hän voitti yhdistetyn kiipeilyn Yhdysvaltain mestaruuden. Hänen paras sijoituksensa maailmanmestaruuskisoista on vuoden 2016 yhdistetyn kiipeilyn viides sija. Vaikeimmat hänen kiipeämänsä reitit ulkokivillä ovat olleet 8A+-tasoisia.

Condie aloitti kiipeilyn 11-vuotiaana. Hän on voittanut Yhdysvaltain nuortenmestaruuden omassa ikäluokassaan boulderoinnissa kolme kertaa ja lead-kiipeilyssä kaksi kertaa.

Condiella on diagnosoitu idiopaattinen skolioosi, jonka takia hän on käynyt leikkauksissa vuosina 2010 ja 2019. Kilpakiipeilyuransa jälkeen hän haluaisi olla eläinlääkäri.

## Lähteet
Hilja Byström

**Hilja Byström**, syntyjään **Hilja Kallioniemi** (18. huhtikuuta 1908 Matojärvi, Ruotsi – 1993) oli ruotsalainen kirjailija. Häntä pidetään ensimmäisenä länsipohjalaisena kirjailijana ja hänen syntymäpäivänään 18. huhtikuuta vietetään meänkielisen kirjallisuuden päivää. Byström oli äidinkieleltään meänkielinen, mutta kirjoitti ruotsiksi.  Byströmin kirjojen teema on lestadiolaisuus ja elämä Länsipohjan suomalaisseudulla.  Kirjoja on käännetty tanskaksi, norjaksi ja suomeksi ja tarinoita julkaistiin sanomalehdissä.

## Elämä ja ura
Hilja Kallioniemi syntyi 1908 ja kasvoi Matojärven kylässä. Hänen vanhempansa olivat maanviljelijä ja virkamies Helmer Kallioniemi ja hänen vaimonsa Erika Vilhelmina Kangas. Heillä oli kahdeksan lasta joista Hilja oli vanhin. Matojärven kylässä ihmiset olivat pääosin suomenkielisiä.  Vuonna 1928 Hilja Kallioniemi valmistui Haaparannan seminaarista opettajaksi ja sai opettajanpaikan Karungista läheltä Matojärveä. Vuonna 1932 hän julkaisi ensimmäisen kirjansa *Ett år i Järvi* joka kertoi lähiseudun ihmisille tyypillisistä asoista. 

Kesällä 1934 Hilja Kallioniemi meni naimisiin leskeksi jääneen  Raunan kirkkoherran Engelbert Byströmin kanssa. Engelbert Byströmillä oli aiemmasta avioliitosta 5 poikaa joista vanhin oli 9 vuotta. Hänen vaimonsa Hedvig Margareta Nordkvistin oli kuollut 1932 viikko nuorimman lapsen syntymän jälkeen. Vuonna 1936 Hilja ja Engelbert saivat  vielä yhden pojan. 

Vuonna 1940 hän julkaisi toisen kirjansa, trilogian ensimmäisen osan, *Byn:n*. Kaksi muuta osaa ovat nimeltään *Ungfolk* (1941) ja *Bondfolk* (1943). Tämän jälkeen 1945 julkaistiin *Prästgårdsfönster – berättelser och skisser* ja  vuonna 1949 *Bära eller brista*, jonka jälkeen tuli tauko ja  viimeiset kaksi kirjaa *Varandras bördor: några bilder* ja *Såsom du sagt* julkaistiin vasta 1960-luvulla.

## 100-vuotisjuhla
Vuonna 2008 vietettiin Byströmin syntymän 100-vuotisjuhlavuotta. Tällöin paljastettiin Hilja Byströmin muotokuva sekä Raunan kylätrilogian ensimmäinen osa *Byn* julkaistiin uudelleen. Bengt Pohjanen ja Kaj Chydenius tekivät myös musikaalin *Sånger från Matojärvi* (), jossa oli päärooleissa olivat sopraano Carina Henriksson ja tenori Ulric Björklund.

## Teokset
* *Ett år i Järvi: berättelser från Tornedalens skogsbygd*.  1932.
* *Byn: berättelse från Tornedalen*.  1940.
* *Ungfolk*.1941.
* *Bondfolk: en berättelse från Tornedalen*. 1943.
* *Prästgårdsfönstret: berättelser och skisser*.  1945.
* *Bära eller brista: roman*.  1949.
* Polvesta polveen. 1950
* *Varandras bördor: några bilder*. 1962. 
* *Såsom du har sagt*. 1964.

## Lähteet

## Kirjallisuutta
* 

## Aiheesta muualla
* Hilja Byströmin päivä/Hilja Byströmdagen 2023 (youtube)
* Sånger från Matojärvi/Matojärven laulut (youtube)
Sue Perkins

**Sue Perkins** (s. 22. syyskuuta 1969 Lontoo) on brittiläinen näyttelijä, koomikko ja juontaja. Hän on tunnettu *The Great British Bake Off* -leivontakilpailusta, jossa hän on toiminut juontajana Mel Giedroycin kanssa.

Perkins tapasi Giedroycin Cambridgen yliopistossa. Duo on esiintynyt Edinburghin Fringe-festivaalilla ja he ovat kirjoittaneet *French & Saunders -*ohjelmaan.

Perkins on juontanut useita ohjelmia, muun muassa *Light Lunch, Insert Name Here* ja *the Generation Game*. Lisäksi hän on ollut mukana *Julkkis Big Brotherissa*, *QI:ssä*, *Thronecastissä* ja *Masked Singerissä*. Vuonna 2023 Perkins osallistui *[[Suurmestari (brittiläinen televisiosarja)|Suurmestari UK:n]]* kuudennelletoista tuotankokaudelle.

Perkins on lesbo. Hän seurusteli juontaja Anna Richardsonin kanssa seitsemän vuotta kunnes he erosivat vuonna 2021.

## Lähteet
Katriina Heljakka

**Katriina ”Kati” Heljakka** (s. 1975 Pori) on suomalainen lelujen ja leikin tutkija, leikin asiantuntija, pelisuunnittelija ja taiteen tohtori. Hän on myös taidekriitikko, kuvataiteilija, vapaa kirjoittaja sekä kuraattori.

## Koulutus ja ura
Heljakka väitteli Aalto Yliopiston Taiteiden ja suunnittelun korkeakoulusta taiteen tohtoriksi visuaalisen kulttuurin alalta vuonna 2013, sekä toisen kerran maaliskuussa 2024.

Heljakka opiskeli myös kansainvälisen markkinoinnin tutkinnon Åbo Akademissa vuonna 1998, taidehistorian maisteritutkinnon Turun yliopistosta vuonna 2002, ja valmistui vuonna 2007 Taideteollisesta korkeakoulusta taiteen maisteriksi.

Vuosina 1993–2005 Heljakka oli peli- ja lelusuunnittelija yrityksessä Tactic Games Oy, nykyisin hän toimii yrityksen hallituksessa.

Heljakka on työskennellyt Mannerheimin lastensuojeluliiton leikin asiantuntijana, Peak Experience-taidekollektiivin kuraattorina, Suomen Akatemian Pelitutkimuksen tutkijana, sekä Suomen Akatemian ja Business Finlandin yhteishankkeessa Hybrid Social Play. Hän toimii myös kansainvälisen Genius of Play-ohjelman lähettiläänä.

Nykyisin hän työskentelee lelujen, leikin ja leikillisen oppimisen tutkijana Turun Yliopistossa, jossa työskentelee myös tuntiopettajana. Lisäksi Heljakka johtaa Pori Laboratory of Play -tutkimusryhmää Porin yliopistokeskuksessa.

## Palkinnot ja tunnustukset

* Ruotsin kunniakonsuli, Satakunnan alue, 2022
* Critical Futures Award, AMPS 2021 (Heljakka, K. & Blomberg, A.)
* Outstanding Achievement Award. The 2019 International Conference on Computational Science & Computational Intelligence (CSCI 2019) Innovative Award (Heljakka, K., Ihamäki, P., Tuomi, P. & Saarikoski, P.)
* Best Paper Award. 6th International Conference on Learning and Collaboration Technologies (in the context of HCI International 2019, 26-31 July 2019, Orlando, Florida, USA (Heljakka, K. & Ihamäki, P.)

## Lähteet

## Aiheesta muualla

* Lelut ovat lapsien valuuttaa, mutta entä jos niiden määrää haluaa vähentää? Lelututkijan mukaan vastaus voi olla uudenlainen leikki Yle, 14.4.2021
* Katriina Heljakan kotisivut
* Heljakka researchgatessa
SOTA

**SOTA** on lyhenne amatööriradiotapahtuma *The Summits On The Air*istä. Tapahtuma perustuu siihen, että mennään tavallisesti ei kovin helposti tavoitettavalle korkealle paikalle, ja otetaan sieltä yhteys amatööriradiolla.

## Suomessa olevat SOTA-luontokohteet

SOTA:ssa otetaan yhteyksiä alueen korkeimmilta mäiltä, vaaroilta ja tuntureilta. Suomessa SOTA jakautuu viiteen alueeseen: JS Järvi-Suomi, KI Kilpisjärvi-Pallas, MU Muotkatunturit, KU Kuusamon ylänkö ja SL Saariselkä-Lemmenjoki.

#### OH/JS [[Järvi-Suomi]]

Alue on laaja, mutta käsittää myös Etelä-Suomen alavia aluita, millä ei ole runsaasti korkeita mäkiä.

 

## Lähteet
Jaan Tooming

**Jaan Tooming** (28. maaliskuuta 1946 – 5. huhtikuuta 2024) oli virolainen näyttelijä, teatteri- ja elokuvaohjaaja ja kirjailija.

## Elämä ja ura
Jaan Tooming syntyi Tallinnassa 28. maaliskuuta 1946. Vuonna 1968 hän valmistui Tallinnan valtion konservatoriosta (nykyisin Viron musiikki- ja teatteriakatemia). Vuosina 1969–2009 hän toimi näyttelijänä ja ohjaajana Vanemuisen teatterissa Tartossa. Tooming kuoli 78-vuotiaana 5. huhtikuuta 2024.

## Lähteet

## Aiheesta muualla
*
Viktor IV

**Viktor IV** tarkoittaa kahta vastapaavia. Toinen heistä oli entinen kardinaali Gregorius Conti, joka oli nimellä paavina 1138. Toinen oli entinen kardinaali Oktavianus, joka oli Fredrik I Barbarossan kannattamana Aleksanteri III:n vastapaavina Luccassa 1159–1164.

* Viktor IV, vastapaavina 1138 
* Viktor IV, vastapaavina 1159–1164

## Lähteet
Majuanvuori

**Majuanvuori** on Padasjoen kunnan korkein paikka. Sen huipun korkeus merenpinnasta on 215,2 metriä.  Paikka on tunnettu näköalapaikka ja siellä on ollut kolmiomittaustorni jonka jäänteet on yhä nähtävissä. Alue on myös vanhaa kaskipeltoaluetta ja kaskeamisen jäänteitä on nähtävissä tiheässä olevista kaskikiviröykkiöistä. Alueella kasvaa mm. valkolehdokki. Mäellä oli aikoinaan hyppyrimäki ja sinne suunniteltiin laskettelukeskusta.

Alue kuuluu Seitniemen kulttuurimaisemaan, ja alueella vaikuttaa Kellosalmi-Seitniemi-Virmailan kyläyhdistys ry. 

## Lähteet

## Aiheesta muualla
* HämeWiki: Seitniemen kulttuurimaisema
Wilberforce

**Wilberforce** tarkoittaa muun muassa seuraavia:

* Samuel Wilberforce (1805–1873), Englannin kirkon piispa
* William Wilberforce (1759–1833), englantilainen poliitikko

## Maantiede
* Wilberforce, kaupunki Australiassa Uudessa Etelä-Walesissa
* Wilberforce, paikkakunta Yhdysvalloissa Ohion osavaltion Greenen piirikunnassa
* Wilberforcejoki, joki Uudessa-Seelannissa
Santo Domingo -luokka

**Santo Domingo -luokka** oli Espanjan laivaston kahden kaksikantisen 60-tykkisen linjalaivan muodostama alusluokka.

## Suunnittelu
Luokka oli paranneltu versio *Castillasta*. Francisco Gautierin suunnitelmiin perustuvat alukset tilattiin 4. maaliskuuta 1780 ja nimettiin 20. tammikuuta 1781. Aluksiin asennettiin raskaammat 24 naulan tykit alemmalle tykkikannelle, jolloin täyslaidallisen painoksi tuli 504 espanjalaista naulaa () eli 543,8 englantilaista naulaa

## Alukset

## Lähteet
*

### Viitteet
San Fulgencio -luokka

**San Fulgencio -luokka** oli Espanjan laivaston kolmen kaksikantisen 64-tykkisen linjalaivan muodostama alusluokka.

## Suunnittelu
Kolme José Joaquin Romero Fernández de Landan suunnittelemaa 64-tykkistä linjalaivaa tilattiin 16. toukokuuta 1786. Ne olivat pienennettyjä versioita aiemmasta 74-tykkisestä San Ildefonso -luokasta. Aluksilla oli kuitenkin tykkiportit 68 tykille, jotka olisi sijoitettu 13 paria alemmalle ja 14 paria ylemmälle tykkikannelle. Puolikannella oli lisäksi tykkiportit kuudelle parille ja etukannella yhdelle parille. Tilaus jaettiin kolmen telakan kesken.

## Alukset

## Lähteet
*

### Viitteet
Peilileikki

**Peilileikki** on Bing Jungin ohjaama yhdysvaltalainen independent-elokuva vuodelta 1968. Amerikansuomalaisin voimin tehdyn rikoskomedian pääosaa näyttelee sukupuolenvaihdoskohusta Suomessa kuuluisaksi tullut Kim Kansas, joka myös tuotti elokuvan. Esiintyjiä ovat niinikään New Yorkissa asuneet kirjeenvaihtaja Jussi Himanka ja oopperalaulaja Kalle Ruusunen sekä suomalaispappina Kanadan Montrealissa toiminut Matti Koskenkylä. New Yorkin Brooklynissä kuvatussa elokuvassa esiintyy myös New Yorkin Laulumiehet -kuoro, jonka aktiiveihin Jussi Himanka kuului.

Elonetin mukaan elokuva on julkaistu 1967, kun taas *Helsingin Sanomat* kirjoitti 17. maaliskuuta 1968 elokuvan saavan ensi-iltansa ensin Suomessa ja pian sen jälkeen New Yorkissa.  Elokuva ensiesitettiin Suomessa Helsingin Joukola-teatterissa 10. toukokuuta 1968.

## Juoni
Farssissa tutkitaan, onko selvänäköisyys mahdollista vai ei. Nuori nainen kokeilee juhannustaikaa, jossa juhannusyönä voi nähdä peilistä tulevan sulhasensa. Hän näkeekin peilistä rikoksen tapahtuvan. Ystävättärensä kanssa hän lähtee ottamaan tapauksesta selkoa. Naiset saavat gangsterit kintereilleen, mutta kaikki päättyy kuitenkin hyvin.

## Lähteet

## Aiheesta muualla
*
Lucio Nicoletto

**Lucio Nicoletto** (s. 18. elokuuta 1972 Este) on Brasiliassa toimiva italialainen roomalaiskatolinen piispa. Hänet vihki papiksi Padovan hiippakuntaan 7. kesäkuuta 1998. Hänet nimitettiin São Félixin hiippakunnan johtoon 26. elokuuta 2024. Piispaksi konsekroinnin suoritti 11. lokakuuta Mário Antônio da Silva, jota avustivat Claudio Cipolla ja Adriano Ciocca Vasino. Nicoletto asetettiin virkaansa 30. kesäkuuta.

## Lähteet
Ritva Talvitie

**Ritva Talvitie** (s. 5. marraskuuta 1955 Kauhajoki) on suomalainen viulisti ja mestaripelimanni. Hän on yksi kansanmusiikin ammattiorkesteri Tallarin alkuperäisjäsenistä.

Talvitie valmistui Sibelius-Akatemiasta viulistiksi ja viulunsoiton opettajaksi. Hän työskenteli Suomen kansallisoopperassa vuosina 1981–1986. Vuonna 1983 todettu silmäsairaus haittasi kuitenkin työtä orkesterissa. Lapsesta saakka pelimannimusiikkia harrastanut Talvitie kiinnostui kuullessaan Kaustiselle perustettavasta kansanmusiikin ammattiorkesterista. Hänet valittiin Tallarin ensimmäiseen kokopanoon vuonna 1986 ja hän toimi yhtyeessä muusikkona ja taiteellisena johtajana vuoteen 2019 asti.

Talvitie sai mestaripelimannin arvonimen Kaustisen kansanmusiikkijuhlilla vuonna 2019. Vuonna 2020 hänelle myönnettiin valtion taiteilijaeläke.

## Lähteet
Fenyylihydroksyyliamiini

**Fenyylihydroksyyliamiini** (C6H7NO) on  aromaattisiin hydroksyyliamiineihin kuuluva orgaaninen yhdiste. Yhdistettä voidaan käyttää muiden yhdisteiden valmistukseen. 

## Ominaisuudet, valmistus ja käyttö
Huoneenlämpötilassa fenyylihydroksyyliamiini on valkoista kiteistä ainetta. Yhdiste liukenee vain hieman veteen ja paremmin useisiin orgaanisiin liuottimiin, esimerkiksi etanoliin, dietyylieetteriin ja kloroformiin. Fenyylihydroksyyliamiini on melko pysymätön ja reaktiivinen. Kuumennettaessa tai väkevien happojen vaikutuksesta se isomeroituu p-aminofenoliksi. Yhdiste on lisäksi voimakas pelkistin ja hapetustuotteita ovat muun muassa nitrosobentseeni, atsoksibentseeni ja atsobentseeni. Fenyylihydroksyyliamiini on heikko emäs.

Fenyylihydroksyyliamiinia valmistetaan pelkistämällä nitrobentseeniä sinkillä ammoniumkloridin läsnä ollessa tai elektrolyyttisesti etikkahappoliuoksessa.

Fenyylihydroksyyliamiinia käytetään muun muassa kupferronin valmistamiseen.

## Lähteet
Tuomas Hyytiäinen

**Tuomas Hyytiäinen** (s. 10. huhtikuuta 1999 Helsinki) on suomalainen frisbeegolfaaja. Hyytiäinen on pelannut Discmanian sponsoroimana vuodesta 2017. Toukokuussa 2025 Hyytiäisen PDGA-rating on 1008. Hyytiäinen on julkaissut frisbeegolfaiheisia videoita YouTubeen vuodesta 2020 ja hänellä on siellä noin 35 t. tilaajaa.

Hyytiäinen saavutti frisbeegolfin EM-Pronssia Tallinnan EM-Kisoissa vuonna 2023.

## Lähteet
Kunto Kaski

**Kunto Armas Kaski** (21. lokakuuta 1921 Eurajoki – 6. elokuuta 2020 Vantaa) oli suomalainen ammattiyhdistysjohtaja.

Kasken vanhemmat olivat myymälänhoitaja Gunnar Johannes Kaski ja Lempi Maria Satola ja puoliso vuodesta 1948 Sylvi Järvinen. Kaski kävi kansakoulun Eurajoella ja Hinnerjoella ja keskikoulun Kalannissa ja Uudessakaupungissa 1935–1939. Työväen Akatemiassa hän opiskeli 1939 ja 1941. Kaski oli myyjä Vakka-Suomen Osuusliikkeessä Uudessakaupungissa 1939, Osuusliike Suojan varastonhoitajan ja myymälänhoitajan sijainen ja myyjä Raumalla 1940–1941 ja Pohjois-Satakunnan Osuusliikkeen palveluksessa Parkanossa 1941. 

Ammattiyhdistysurallaan Kaski oli pitkään Suomen Liiketyöntekijäin liiton palveluksessa, ensin toimitsija 1945–1969, sitten sihteeri 1969–1974 ja lopuksi liiton puheenjohtaja 1974–1982. Hän oli SAK:n hallituksen jäsen 1974–1982. Kasken luottamustehtäviin kuuluivat myös vakuutusoikeuden varajäsenyys 1956–1975 ja työtuomioistuimen varajäsenyys 1959–1970 ja jäsenyys 1970–1982. 

## Lähteet

## Aiheesta muualla
*
Zuzana Dolinková

**Zuzana Dolinková** (o.s. **Jankejová**, s. 20. tammikuuta 1983 Topoľčany, Tšekkoslovakia) on slovakialainen poliitikko, asianajaja ja yrittäjä. Hän toimi maansa terveysministerinä Ficon neljännessä hallituksessa lokakuusta 2023 lokakuuhun 2024. Dolinková toimii yhtenä HLAS – sociálna demokracia -puolueen varapuheenjohtajista.

## Elämä

Dolinková syntyi nykyiseen Keski-Slovakiaan kuuluvassa Topoľčanyn kaupungissa vuonna 1983. Hän muutti Bratislavaan opiskelemaan oikeustiedettä, josta hän valmistui vuonna 2009.

Valmistumisensa jälkeen Dolinková työskenteli asianajajana. Vuonna 2015 hän siirtyi johtamaan yksityisten lääkintäpalveluidentarjoajien liittoa (*Zväz ambulantných poskytovateľov*).

Vuoden 2020 parlamenttivaaleihin Dolinková osallistui pienen Hyvä valinta (*Dobrá voľba*) -puolueen listalta, mutta ei päässyt parlamenttiin puolueen äänisaaliin jäätyä äänikynnyksen alle. Seuraavana vuonna hän erosi työpaikaltaan. Hyvä valinta sulautui HLAS–SD -puolueeseen ja Dolinková valittiin sen varapuheenjohtajaksi kesäkuussa 2021.

### Ministerikausi
Syskyn 2023 parlamenttivaalien jälkeen Hlas liittyi Robert Ficon muodostamaan hallitukseen. Dolinková nimettiin Slovakian terveysministeriksi 25. lokakuuta. Edeltävänä vuonna hän oli väittänyt ettei suostuisi samaan hallitukseen entisen valtapuolue Smerin kanssa, josta nyt oli tullut pääministeripuolue.  

Ministerin virkansa ensimmäisinä kuukausina Dolinková vaihtoi usean sairaalan ja terveysinstituutin johtajan, mitä opposition edustajat kritisoivat läpinäkyvyyden ja viestinnän puutteesta. Kevään 2024 presidentinvaaleissa Dolinková tuki puoluetoveriansa Peter Pellegriniä perumalla sukupuolenvaihdosta helpottaneen asetuksen juuri ennen vaalipäivää. Tämä auttoi Pellegriniä saamaan puolelleen konservatiivisia äänestäjiä. 

Dolinková ajautui konfliktiin pääministeri Ficon kanssa liittyen hallituksen säästöpakettiin. Hänen johtamansa terveysministeriö joutui säästötoimenpiteiden kohteeksi, mitä Dolinková ja Slovakian oppositio kritisoivat. Dolinková erosi ministerin asemastaan 10. lokakuuta 2024, minkä jälkeen tehtävävään nimettiin Kamil Šaško. 

## Lähteet

## Aiheesta muualla

* Dolinkován esittely Slovakian terveysministeriön sivustolla
* Dolinkován blogi Hlasin kotisivuilla
São Félixin roomalaiskatolinen alueprelatuuri

**São Félixin roomalaiskatolinen alueprelatuuri** on katolisen kirkon hiippakunta, joka toimii Brasiliassa. Sen keskuspaikkana toimii São Félix do Araguaia.

## Hiippakunnan perustaminen

13. toukokuuta 1969 paavi Paavali VI antoi asetuksen São Félixin prelatuurin perustamisesta. Uuteen hiippakuntaan lisätään 15 kuntaa: Santa Cruz do Xingu, São José do , Serra Nova Dourada, Alto Boa Vista, Ribeirão Cascalheira, Querência. Siinä oli 13 seurakuntaa, 23 pappia ja 153 200 jäsentä, 85,7 % alueen väestöstä. Hiippakunnan pinta-alaksi tuli 155 000 km²

## Piispat

* Pedro Casaldáliga C.M.F.: 1971 - 2005
* Leonardo Ulrich Steiner O.F.M.: 2005 - 2011
* Adriano Ciocca Vasino: 2012 - 2024
* Lucio Nicoletto: 2024 -

## Lähteet

## Aiheesta muualla

* Hiippakunnan kotisivut (portugaliksi)
Kaisu Försti

**Kaisu Försti** (os. **Hautala**, s. 17. kesäkuuta 1933 Evijärvi) on suomalainen harmoninsoittaja ja mestaripelimanni.

## Soittajana

Kaisu Förstin isä oli evijärveläinen pianonvirittäjä ja pelimanni Iivari Hautala. Myös Förstin isoisä ja isoisän isä olivat paikkakunnalla tunnettuja kansansoittajia. Harmonia Kaisu Försti alkoi soittaa jo lapsena ja säesti isäänsä julkisesti ensimmäistä kertaa seitsenvuotiaana. Hautalan talossa vieraili usein pelimanneja, ja Försti oppi kotonaan niin isänsä Iivarin sävellyksiä kuin tämän soittokumppaneiden kuten Matti Haudanmaan mukanaan tuomia sävelmiä. Äidiltään hän oppi tämän piikana ollessaan kuulemia kansanlauluja.

Elämänsä aikana Försti toimi tämmääjänä eli säestäjänä lukuisille lähiseudun pelimanneille. Kun purppuritanssijoilla ei ollut viulistia, Försti opetteli säestämisen lisäksi soittamaan harmonilla myös sävelmien melodiat. Pelimannina Försti tulikin tunnetuksi juuri taitavasta ja rytmikkäästä yksinsoitostaan. Hänen ohjelmistoaan on koottu Timo Valon toimittamaan nuottikirjaan Tuhannen riemun harmooni. Kansanmusiikki-instituutin arkistossa on noin kuusi tuntia Förstiltä äänitettyä soittoa ja kaksisataa tämän soittamaa sävelmätoisintoa. Förstille myönnettiin mestaripelimannin arvonimi Kaustisen kansanmusiikkijuhlilla vuonna 1980.

## Yksityiselämä
Kaisu Försti avioitui Pentti Förstin kanssa ja eli perheenemäntänä. Hänellä on neljä lasta. Laulaja Johanna Försti on Kaisu Förstin tytär.

## Lähteet
*  
* 

### Viitteet
Jonimatti Joutsijärvi

**Jonimatti Joutsijärvi** (s. 1984 Salla) on suomalainen runoilija. Hän on opiskellut Oriveden opistossa, Turun Taideakatemiassa ja valmistunut filosofian maisteriksi Turun yliopistosta. Hän asuu Tampereella.

Joutsijärvi sai Vuoden tiedekirja 2023 -palkinnon Teoksesta *Mirkka Rekola I*.

## Teokset
* *Tule on minun nimeni*, Ntamo 2007
* *Aloitan alusta, alan laulaa, Ntamo 2010
* *Ei mikään itsessään: esseitä, fragmentteja ja kirje*, Sanasato 2010
* *Ohjattua kerhotoimintaa niille joiden sydämessä läikkyy*, Poesia 2015
* *Esiinkaivatut*, Palladium 2019
* *Kärsimys nyt tapahtui ammoin*, Palladium 2020
* *Mirkka Rekola I - Elämä joka ei koskaan tule kokonaan esiin*, Into 2023
* *Mirkka Rekola II - Elämä koko ajan käy ilmi salasta*, Into 2024

; Runoja ja kirjoituksia antologioissa
* Runoja, teoksessa *Motmot : runouden vuosikirja. 2005* WSOY 2006 
* Vastaiskun taide ja puhevammat, teoksessa *Motmot : runouden vuosikirja 2006 WSOY 2007 
* [Runoja] teoksessa: *Vastakaanon : suomalainen kokeellinen runous 2000-2010* Poesia 2011 
* [Runoja suomeksi ja italiaksi] teoksessa: *Septimi : nuorta suomalaista runoa = la giovane poesia finlandese*, Kirja kerrallaan 2011  Ntamo 2012 
* Me kontrolloimme itse - dialogi hengittävistä yhteisöistä, teoksessa: *Väen tunto : kirjoituksia estetiikasta ja politiikasta* Idiootti 2012  

## Lähteet

## Aiheesta muualla
* Jousijärvi, Jonimatti Kirjasampo.fih
Julija Kaplina

**Julija Vladimirovna Kaplina** (; s. 11. toukokuuta 1993 Tjumen, Venäjä) on venäläinen kiipeilijä, joka on erikoistunut nopeuskiipeilyyn. Hän edusti Venäjän olympiakomiteaa vuoden 2020 kesäolympialaisissa yhdistetyn kiipeilyn naisten sarjassa. Hän teki nopeuskiipeilyn maailmanennätyksen vuoden 2020 Euroopan mestaruuskisoissa, mutta Aleksandra Mirosław rikkoi ennätyksen olympiafinaalissa. Kaplina sijoittui olympialaisissa 17:nneksi.

Kaplina on yltänyt mitalisijoille nopeuskiipeilyn maailmancupien osakilpailuissa 31 kertaa, joista hän on voittanut kultaa 12 kertaa. Maailmancupin kokonaiskilpailun mitalisijoilla hän on ollut kuusi vuotta putkeen vuosina 2013–2018. Nopeuskiipeilyn maailmanmestaruuskisoista hän on voittanut hopeaa ja pronssia. Maailmanennätyksen hän on tehnyt yhdeksän kertaa.
Tiedosto:2020-11-21 - IFSC Euros - Speed W - Bronze Final - Photo 01.jpg|Kaplina vuoden 2020 EM-kisoissa
Tiedosto:2020-11-21 - IFSC Euros - Speed W - Medal Ceremony - Photo 48.jpg|Vuoden 2020 EM-kisojen palkintokoroke. Pronssia voittanut Kaplina kuvassa vasemmalla.


## Lähteet
Alexandre Rolla

**Alexandre Rolla** on ranskalainen kirjailija, taidehistorioitsija ja kuraattori. Hän opettaa Caen Cherbourgin taiteiden ja median korkeakoulussa sekä Franche-Comtén yliopistossa.

Rollan kolmas teos on *À contre-jour*, josta on näytteenä katkelma "Päivää päin" *Parnassossa* (2/2024). Teos kuvaa Ranskan maaseutua nykyisyyden ja menneisyyden näkökulmasta. Hän yhdistää kerronnassaan runollista ja proosailmaisua mutta myös taiteiden välisyyttä ja dokumentaatiota.

## Lähteet
Song Yiling

**Song Yiling** (; s. 2001) on kiinalainen kiipeilijä. Hän on erikoistunut nopeuskiipeilyyn. Hän osallistui vuoden 2020 kesäolympialaisissa yhdistetyn kiipeilyn naisten sarjaan ja sijoittui 12:nneksi.

Song aloitti kiipeilyn 7-vuotiaana. Hän pääsi Kiinan kiipeilymaajoukkueeseen 15-vuotiaana ja voitti kolmen vuoden päästä ensimmäisen nopeuskiipeilyn maailmanmestaruutensa sekä teki uuden maailmanennätyksen.

## Lähteet
Tarqumiya

**Tarqumiya** () on kaupunki Palestiinan Länsirannalla lähellä Hebronin kaupunkia ja Israelin rajaa. Sen asukasluku oli vuonna 2016 arviolta 18&nbsp;960.

## Maantiede
Tarqumiya sijaitsee Palestiinan Länsirannan eteläosassa noin 9 kilometriä Hebronin kaupungista luoteeseen. Hallinnollisesti se on osa Hebronin kuvernementtia. Naapuripaikkakuntia ovat Hebronin lisäksi Taffuh ja Beit Kahil idässä, Beit Ula pohjoisessa ja Idhna etelässä. Lännessä paikkakunta rajautuu Israelin rajaan. Tarqumiyan rajanylityspaikka on yksi Israelin ja Länsirannan rajan tarkastuspisteistä suurimpia.

Tarqumiya  on rakennettu matalalle kukkulalle ja sen korkeus merenpinnasta on noin 490 metriä. Vuotuinen keskimääräinen sadanta on 419&nbsp;mm. Vuoden keskilämpötila on 19&nbsp;°C.

## Historia
Nykyinen Tarqumiya sijaitsee *Neftah*-nimisen muinaisen kanaanilaisen kylän raunioilla. Roomalaiskaudella se tunnettiin puolestaan nimellä *Tricomias*. Nimi voi olla väännös sanasta *Tetracomias*, joka viittaa ”neljään kylään”. Vuonna 1883 paikan kuvailtiin olevan ”pieni kylä kivikkoisella kukkulalla”.

## Väestö
Tarqumiyan asukasluku oli Palestiinan tilastokeskuksen vuoden 2016 arvion mukaan 18&nbsp;960. Vuonna 2007 vastaava lukema oli 14&nbsp;142.

## Lähteet
Jan Gunnar Røise

**Jan Gunnar Røise** (s. 24. syyskuuta 1975 Eidsvoll) on norjalainen näyttelijä. Hän on näytellyt Norjan kansallisteatterissa vuodesta 2000.

## Ura
Røise opiskeli näyttelijäksi Teaterhøgskolenissa ja hän debytoi Norjan kansallisteatterissa kappaleessa *1001 Natt* vuonna 2000. Jatkossa hän sai mainetta klassisista rooleistaan muun muassa August Strindbergin näytelmässä *Påske* (2002) ja Henrik Ibsenin näytelmässä *Bygmester Solness* (*Rakentaja Solness*, 2006). Røisen uran myöhempiä tehtäviä ovat muun muassa nimiosa Nikolai Gogolin näytelmässä *[[Reviisori|Revisoren]]* (2015) ja Claudius William Shakespearen tragediassa *[[Hamlet]]* (2021).

Røise on näytellyt useasti myös Kansallisteatterin lastennäytelmissä, kuten herra Nilssonin roolin Astrid Lindgrenin teoksessa *[[Peppi Pitkätossu|Pippi Langstrømpe]]* (2005).

Røise on näytellyt pääroolit muun muassa elokuvissa *[[Hawaii, Oslo]]* (2004), *En helt vanlig dag på jobben* (2010) ja *Sex* (2024). Hän on tulkinnut niin ikään lukuisia sivurooleja. Televisiossa hänen roolejaan on esimerkiksi Reiulf Steen sarjassa *[[Valta (televisiosarja)|Valta]]* (2023–2024).

## Lähteet

## Aiheesta muualla
*Sceneweb: Jan Gunnar Røise
Charlotte Kool

**Charlotte Kool** (s. 6. toukokuuta 1999 Blaricum, Pohjois-Hollanti) on alankomaalainen maantiepyöräilijä. Hän aloitti ammattilaisuransa Team DSM:ssä vuonna 2022 ja edusti sittemmin Team Picnic PostNL -nimellä tunnettua joukkuetta elokuuhun 2025, jolloin siirtyi Fenix–Deceuninck / Fenix–Premier Tech -talliin.

Kool voitti vuonna 2023 UCI Women's World Touriin kuuluneen etappikilpailu RideLondon Classiquen 11 sekunnin erolla Chloe Dygertiin. Hän voitti kaksi etappia Tour de France Femmes -kilpailussa 2024.

## Saavutuksia

Lähteet: Pro Cycling Stats, Cycling Archives
;2021
:Baloise Ladies Tour, 2a. etapin voitto
:GP d'Isbergues, voitto
:GP du Morbihan, toinen
;2022
:GP Eco-Struct, voitto
:Giro Donne, 2. ja 4. etapilla toinen, 1. etapilla kolmas
:Holland Ladies Tour, 3. etapin voitto
;2023
:UAE Tour, pistekilpailun sekä 1. ja 4. etapin voitto
:Scheldeprijs, toinen
:La Vuelta Femenina, 2. etapin voitto, 3. etapilla toinen
:ZLM Omloop der Kempen Ladies, voitto
:RideLondon Classique, kokonais- ja pistekilpailun sekä 1. ja 3. etapin voitto
:Baloise Ladies Tour, prologin, 1., 2. ja 3a. etapin voitto
:Tour de France Femmes, 6. etapilla toinen, 1. etapilla kolmas
:Holland Ladies Tour, prologin ja 3. etapin voitto
;2024
:Classic Brugge–De Panne, toinen
:Gent–Wevelgem, neljäs
:Scheldeprijs, toinen
:RideLondon Classique, kokonaiskilpailussa toinen
:Baloise Ladies Tour, 2. etapin voitto
:Tour de France Femmes, 1. ja 2. etapin voitto
;2025
:Gent–Wevelgem, kolmas
:Scheldeprijs, toinen
:Copenhagen Sprint, neljäs
:Baloise Ladies Tour, 1. etapin voitto
;2026
:Omloop van het Hageland, voitto
:Nokere Koerse, toinen

## Lähteet
Kathrine Thorborg Johansen

**Kathrine Thorborg Johansen** (s. 8. marraskuuta 1989 Nøtterøy) on norjalainen näyttelijä. Hänen roolejaan on muun muassa Gro Harlem Brundtland televisiosarjassa *[[Valta (televisiosarja)|Valta]]*.

## Ura
Johansen opiskeli näyttelijäksi Teaterhøgskolenissa 2009–2013. Hän näytteli Trøndelagin teatterissa kaksi vuotta näyttämötehtävinään muun muassa päärooli musikaalissa *Påfuglen* ja Hedvigin rooli Henrik Ibsenin klassikkodraamassa *Villisorsa*. Johansen sai Hedvigin roolistaan hyvät arviot. Sittemmin hän on näytellyt Det Norske Teatretissa ja Norjan kansallisteatterissa.

Johansen on näytellyt muun muassa televisiosarjoissa *Öljysäätiö* ja *[[Valta (televisiosarja)|Valta]]*, jossa hänen roolinaan on Gro Harlem Brundtland. Lisäksi hän on tehnyt roolisuorituksia muutamissa kokoillan elokuvissa, kuten *Skjelvet* (2018), *Børning 3* (2020) ja *Oslo – København* (2020).

## Lähteet

## Aiheesta muualla
*Sceneweb: Kathrine Thorborg Johansen
Aarre Heinonen (näyttelijä)

**Aarre Juhani Heinonen** (15. syyskuuta 1939 Orimattila – 15. maaliskuuta 2021) oli suomalainen näyttelijä. Hän näytteli Lappeenrannan kaupunginteatterissa vuodesta 1969 vuoteen 2002.

## Ura
Heinonen työskenteli kiinnitettynä näyttelijänä Lappeenrannan kaupunginteatterissa 1964–1965, Rauman kaupunginteatterissa 1965–1967, Vaasan suomalaisessa teatterissa 1967–1969 ja uudelleen Lappeenrannan kaupunginteatterissa 1969–2002, jolloin hän jäi eläkkeelle. Ennen 1964 alkanutta ammattiuraansa hän oli ollut harrastajanäyttelijä.

Heinosen näyttämötehtäviä olivat esimerkiksi Tolari (*[[Tukkijoella (näytelmä)|Tukkijoella]]*), Iivari (*[[Nummisuutarit]]*), Aadolf (*[[Tohvelisankarin rouva]]*) ja Luukas Filemon Koikale (*Nuori mylläri*).

Heinonen näytteli ministeri Kiipulaa Markku Onttosen ohjaamassa kansankomediassa *Hirvikeikka* (1985), joka ensiesitettiin MTV2:n Aitiopaikalla 26. helmikuuta 1985.

Heinonen opetti Lappeenrannan työväenopiston näytelmäpiirissä 1975–1981 ja toimi Lappeenrannan kaupunginteatterin nuorisolinjan vetäjänä 1978–1981. Hänelle myönnettiin valtion ylimääräinen taiteilijaeläke vuonna 2016.

## Lähteet
*
*
*

### Viitteet
Miira Raiskila

**Miira Raiskila** (s. 1990 Oulu) on Maskun kunnanjohtaja. Aiemmin hän oli Vaalan kunnanjohtaja. Hänet valittiin virkaansa Vaalaan vuonna 2018. Hän aloitti alkuvuodesta 2018 edellisen kunnanjohtajan Arto Oikarisen jäätyä eläkkeelle. Maskun kunnanjohtajaksi Raiskila valittiin helmikuussa 2022. Koulutukseltaan Raiskila on valtiotieteiden maisteri. Raiskila on ollut puoluepolitiikassa aktiivinen Kokoomuksessa. 

## Lähteet
Aya Nakamura

**Aya Nakamura** (oik. **Aya Danioko**) (s. 10. toukokuuta 1995, Mali) on ranskalainen laulaja, joka on kuunnelluimpia ranskankielisiä nykyartisteja. Hänet tunnetaan omasta ranskalaisesta tyylistään, johon sekoittuvat afrobeat ja karibialainen zouk.

Nakamura varttui Pohjois-Pariisin esikaupunkialueella. Hän syntyi Malissa ja saapui Ranskaan pienenä lapsena. Hänen äitinsä oli perinteinen malilainen runoilija tai laulaja, griootti. Taiteilijanimi Nakamura on peräisin supersankaridraamasta *Heroes*. Nakamuran ura lähti käyntiin hänen julkaistuaan kappaleita netissä 19-vuotiaana.

Nakamuran neljäs albumi *DNK* julkaistiin 27. tammikuuta 2024. Siinä Aya Nakamura sekoittaa amerikkalaista R’n’B:tä ja länsi-intialaista musiikkia.

## Kiista olympiaesiintymisestä

Keväällä 2024 Ranskassa syntyi poliittinen kiista, kun Aya Nakamura kutsuttiin esiintymään Pariisin olympialaisten avajaisseremoniassa. Tarkoituksena oli, että hän tulkitsisi avajaisissa Édith Piafia. Ranskan äärioikeisto asettui vastustamaan jyrkästi Nakamuran esiintymistä.

Ranskan keskustaoikeistolainen presidentti Emmanuel Macron on puolustanut Aya Nakamuran esiintymistä olympialaisissa. Äärioikeiston Marine Le Pen on kuitenkin sanonut, että Macronin pyrkimykset ovat provokatiivisia ja että Nakamuran kappaleet eivät edusta riittävästi Ranskaa. Le Penin ja äärioikeistolaisten poliitikkojen mukaan hänen musiikkinsa kumartaa liikaa Afrikan ja Yhdysvaltojen suuntaan. Musiikin lisäksi Le Pen on moittinut Nakamuraa tämän pukeutumisesta ja ”mauttomuudesta”.

## Lähteet
Kapulaisia

**Kapulaisia** on Oldstars Oy:n vuonna 1989 tuottama 10-osainen kotimainen sketsiviihdeohjelma. Iltalehti luonnehti ohjelmaa Kapulaisen perheen kootut vitsit -tyyppiseksi, jossa Henri Kapulainen ja Leena Uotila esittävät avioparina sketsejä ja sketsisarjoja malliin "aviomies tulee kotiin yöllä." Myös TV-ohjelmille irvaillaan. Arvostelija kirjoittaa tuotantoyhtiön nimen lainausmerkeissä "Ölstars" eikä innostu ohjelman huumorista.

Sarjan käsikirjoittivat Jouko Lehmuskallio ja Henri Kapulainen. Sarjan ohjasi Jouko Lehmuskallio. Kapulaisia on tuotettu erittäin rajallisella budjetilla, ja sen näyttelijäkaartissa esiintyivät pääosin Henri Kapulaisen perheenjäsenet, mukaan lukien hänen vaimonsa Leena Uotila sekä poika Arttu Kapulainen. Tuotannossa hyödynnettiin merkittävästi tekijöiden henkilökohtaista verkostoa, ja useat kuvauksissa näkyvistä henkilöistä kuuluivat tekijöiden kaveripiiriin, mikä viittaa ammattimaisen näyttelijäkunnan sijaan enemmän yhteisölliseen tuotantotapaan.

## Lähteet
Netta Tiitinen

**Netta Tiitinen** (s. 16. elokuuta 1980 Vantaa) on suomalainen kuvataiteilija.

Asuu ja työskentelee tällä hetkellä Helsingissä.

Tiitinen kävi steinerkoulun ja Helsingin kuvataidelukiota. Koulutukseltaan hän on visualisti ja suorittanut sosiologian perusopinnot Helsingin avoimessa yliopistossa sekä johtamisen ja yritysjohtamisen erikoisammattitutkinnon. Hän on kuvataiteilijana itseoppinut. Hän ryhtyi päätoimiseksi kuvataiteilijaksi vuonna 2009 erikoistuen tilaustöihin. Tiitinen sai näkyvyyttä Habitare-messuilla vuosina 2010 ja 2011. Läpimurtonsa hän teki Taidekeskus Salmelan näyttelyissä vuosina 2012–2014. Hän voitti yleisöäänestykset Taidekeskus Salmelassa vuosina 2012 ja 2013.

Tiitinen on yhteisnäyttelyihin osallistumisen lisäksi pitänyt yksityisnäyttelyitä Suomessa ja Ranskassa. Hän on osallistunut messuille Suomessa, Saksassa ja Ruotsissa. Tiitisen näyttelytoiminnan painopiste on yksityisnäyttelyissä, joissa on vahvasti esillä erilaiset filosofiset ja yhteiskunnalliset teemat, teoksiin ja näyttelyihin liittyvine pohdintoineen. Tärkeässä asemassa hänen teoksissaan ovat olleet lapsiin ja luontoon liittyvät aiheet. Postin Vuoden kaunein postimerkki -äänestyksessä vuonna 2020 voittajaksi äänestettiin Tiitisen postimerkki "Pieni haaveilija".

## Lähteet

## Aiheesta muualla
* Netta Tiitisen verkkosivut
Milla Toivanen

**Milla Toivanen** (s 1972) on suomalainen kuvataiteilija, joka asuu ja työskentelee Helsingissä.

Toivanen on taidemaalariliiton jäsen ja opiskellut:
Kuvataideakatemiassa 1996-2000 ja 1994-1996 E.N.S.A.V. de la Cambressa Brysselissä.

Toivasen teoksia Jenny ja Antti Wihurin rahaston, Saastamoisen säätiön, Amos Andersonin taidemuseon, Espoon modernin taiteen museon (EMMA) ja Helsingin taidemuseon kokoelmissa.

## Lähteet

## Aiheesta muualla
* 
* Taidemaalariliitto: Esittely Milla Toivanen
*Painters.fi CV Milla Toivanen
Lehmus (kirjankustantamo)

**Lehmus** oli suomalainen kirjankustantamo. Sen perustivat mainostoimistoyrittäjä Esko Lehmus, konttoristi Hilkka Lehmus ja graafikko Kimmo Kaivanto. Vuonna 1960 toimintansa aloittanut kustantamo julkaisi paljon huumoria ja muutaman viihderomaanin. Kustantamon julkaisuille oli ominaista panostus korkealaatuiseen ulkoasuun. Kaivanto suunnitteli ulkoasuja vielä vuonna 1962 mutta jäi sitten vapaaksi taiteilijaksi. Ville Hänninen kehuu artikkelissaan: "Kirjat eivät näytä vieläkään vanhanaikaisilta. Sisältöön en ota kantaa."

## Lähteet
Gail Bradbrook

**Gail Bradbrook** (s. 30. huhtikuuta 1972) on brittiläinen ympäristöaktivisti. Hän oli vuonna 2018 yksi Elokapinan perustajista yhdessä Roger Hallamin ja Simon Bramwellin kanssa. 

Bradbrook on koordinoinut useita joukkotottelemattomuuskampanjoita. Ennen Elokapinaa hän organisoi mielenosoituksia vesisärötystä vastaan. Hän on täysin sitoutunut väkivallattomuuteen. Bradbrookin ja Elokapinan tavasta vaatia muutosta tukkimalla katuja, siltoja ja junaratoja on tullut valtava globaali liike.

Bradbrook on suorittanut tohtorin tutkinnon Manchesterin yliopiston bioteknologian laitoksella ja valmistunut vuosikurssinsa parhaana. Hän on julkaissut useita tieteellisiä artikkeleja vuosituhannen vaihteessa.

## Lähteet
Saudan kirkko

**Saudan kirkko** () on Saudan kunnassa Rogalandin läänissä Norjassa sijaitseva puinen pitkäkirkko vuodelta 1866.

Sauda kirke 1913 Wilse NF.WK 00889.jpg|Kirkko vuonna 1913.

## Lähteet

## Aiheesta muualla
Anders Opedal

**Anders Opedal** (s. 4. toukokuuta 1968 Sauda) on norjalainen yritysjohtaja, joka on toiminut öljy-yhtiö Equinorin pääjohtajana vuodesta 2020. Hän on työskennellyt yrityksessä vuodesta 1997.

## Lähteet
Christel Alsos

**Christel Alsos Monsen** (s. 20. joulukuuta 1984) on norjalainen Fauskesta kotoisin oleva laulaja-lauluntekijä ja pianisti. Hänen läpimurtonsa oli kappale "Come On", josta tuli suuri radiohitti vuonna 2006. Seuraavan vuoden alussa ilmestyi esikoisalbumi *Closing The Distance*, jota myytiin noin 30&nbsp;000 kappaletta. Kaikkiaan hän on julkaissut kuusi levyä ja ollut useasti ehdolla Spellemannprisen-gaalassa.
## Diskografia
* *Closing The Distance* (2007)
* *Tomorrow Is* (2010)
* *Presence* (2013)
* *I den kalde vinter* (2013, joululevy)
* *At The Time of the Night* (2016)
* *A Place To Be* (2021)
## Lähteet

## Aiheesta muualla
Guiscard

**Guiscard** on kunta Pohjois-Ranskassa Oisen departementissa Hauts-de-Francen alueella. Se sijaitsee noin 35 kilometriä Compiègnen kaupungista koilliseen.

Saint-Quentinin kirkko on peräisin pääasiassa 1100- ja 1500-luvuilta. Kirkon vanhin osa on 1100-luvun jälkipuoliskolla rakennettu romaaninen laiva.

Kunta oli varhaisella keskiajalla Noyonin piispan omistuksessa, joka antoi sen Magnyn herrojen hallintaan. He olivat Noyonin piispan vasalleja. Kunta tunnettiin tuolloin nimellä Magny. Vuosina 1337–1453 käydyssä satavuotisessa sodassa Magny ja sen linna kärsivät englantilaisten ja burgundialaisten ryöstelyissä. 1500- ja 1600-luvuilla alue kärsi erilaisista konflikteista, kuten sodasta espanjalaisia vastaan sekä frondesta. 1600-luvun loppu ja 1700-luku olivat kehityksen ja vaurauden aikaa. Tuolloin se kaupungistui ja sai upean Château de Magnyn puistoineen. Vuonna 1699 Chevreusen herttua myi Magnyn maat kreivi Louis de Guiscardille. Ranskan kuningas Ludvig XIV perusti Guiscardin markiisaatin vuonna 1705, josta kunta sai nimensä noin sata vuotta myöhemmin. Ensimmäisessä maailmansodassa kunta kärsi paljon tuhoa.

## Lähteet

## Aiheesta muualla
Mona Juul

**Mona Juul** (s. 20. syyskuuta 1967 Aarhus) on tanskalainen konservatiivisen kansanpuolueen poliitikko ja puolueensa puheenjohtaja maaliskuusta 2024. Hän on istunut kansankäräjillä vuodesta 2019. Ennen poliittista uraansa Juul työskenteli Envision-mainostoimistossa, jonka toimitusjohtajana hän toimi 2007–2018.
## Lähteet

## Aiheesta muualla

* ''Mona Juul'' Tanskan kansankäräjien verkkosivuilla
Juul

**Juul** on seuraavien henkilöiden sukunimi:

* Esger Juul (k. 1325), tanskalainen piispa
* Jesper Juul (1948–2019), tanskalainen perheterapeutti ja kirjailija
* Mona Juul (s. 1967), tanskalainen poliitikko
* Ole Juul (1852–1927), norjalainen taidemaalari
* Pia Juul (1962–2020), tanskalainen kirjailija
Skjebergin kirkko

**Skjebergin kirkko** () on Sarpsborgin kunnassa Østfoldin läänissä Norjassa sijaitseva kivikirkko 1100-luvulta.
## Lähteet

## Aiheesta muualla
Angela Burdett-Coutts

**Angela Georgina Burdett-Coutts** (21. huhtikuuta 1814 – 30. joulukuuta 1906) oli brittiläinen filantrooppi. 
## Elämä

Angela Burdett-Coutts syntyi 21. huhtikuuta 1814. Hänen sukunsa oli merkittävä pankkiirisuku. Angela oli perheen kuudesta lapsesta nuorin. Hänen isänsä, Sir Francis Burdett, toimi parlamentin jäsenenä ja oli tunnettu radikaaleista mielipiteistään. Hänen äitinsä, Sophia Coutts, oli pankkiiri Thomas Couttsin tytär.  Näiden merkittävien sosiaalisten ja poliittisten perhesiteiden ansiosta hän pystyi tapaamaan merkittäviä poliitikkoja, mukaan lukien pääministerit Disraeli ja Gladstone. 

Kun hänen isoisänsä kuoli vuonna 1822, hänen omaisuutensa jäi hänen toiselle vaimolleen.  Neljätoista vuotta myöhemmin tämä kuoli, ja 23-vuotias Angela peri merkittävän omaisuuden ja hänestä tuli yksi maan varakkaimmista naisista.  Hän peri myös useita kiinteistöjä, mukaan lukien kartanon Highgatessa, jossa hän isännöi monia merkittäviä vieraita.  Sekä kuningatar Victoria että tuleva kuningatar Mary vierailivat hänen luonaan.  Hän käytti suuren osan perimästään omaisuudesta projekteihin köyhien koulutuksen ja asumisen hyväksi. Sosiaalihuollon lisäksi hän perusti kirkkoja ja kirkkokouluja sekä lahjoitti Kapkaupungin, Adelaiden ja Brittiläisen Kolumbian piispakunnille. Vuonna 1871 hänestä tehtiin aatelinen. 

Burdett-Coutts meni naimisiin vasta 67-vuotiaana 29-vuotiaan sihteerinsä William Lehman Ashmead-Bartlettin kanssa. Hän kuoli 30. joulukuuta 1906 keuhkoputkentulehdukseen, ja hänet haudattiin Westminster Abbeyyn. 

## Lähteet

## Aiheesta muualla
Ullerøyn kirkko

**Ullerøyn kirkko** () on Sarpsborgin kunnassa Østfoldin läänissä Norjassa sijaitseva puinen pitkäkirkko vuodelta 1725.
## Lähteet

## Aiheesta muualla
Kathryn Hunter

**Kathryn Hunter**, oik. **Aikaterini Hadjipateras** (s. 9. huhtikuuta 1957), on brittiläis-yhdysvaltalainen näyttelijä ja teatteriohjaaja. Hän on näytellyt muun muassa elokuvissa *[[Harry Potter ja Feeniksin kilta (elokuva)|Harry Potter ja Feeniksin kilta]]* (2007), *[[The Tragedy of Macbeth]]* (2021), *[[Poor Things]]* (2023), sekä Disney+ -suoratoistopalvelun *[[Tähtien sota]]* -universumiin sijoittuvassa televisiosarjassa *[[Andor (televisiosarja)|Andor]]* (2022–2025).

## Lähteet

## Aiheesta muualla
*
Linnea Kuusela

**Linnea Kuusela** (s. 20. elokuuta 2002 Tampere) on suomalainen lentopalloilija. Hän edustaa kaudella 2025-2026 lentopallon mestaruusliigassa LP-Vampulan joukkuetta. 
Pelipaikka on yleispelaaja. Hän saavutti Suomen mestaruuden LP Viestin joukkueessa kaudella 2020-2021. Linnean kasvattajaseura on Ylöjärven Ryhti.

Linnea valittiin maajoukkueryhmään 2024.

#### Aiemmat kaudet mestaruusliigassa:
2024-2025 LP- Vampula, 2023-2024 LP-Vampula, 2022-2023 Oriveden Ponnistus, Orivesi.
2021-2022 LP Viesti, Salo.
2020-2021 LP Viesti, Salo.

14-vuotiaana Linnea siirtyi harjoittelemaan Kuortaneen valmennuskeskukseen.
Ensimmäiset pelit mestaruusliigassa Linnea Kuusela pelasi Kuortaneen valmennuskeskusjoukkueessa kaudella 2019-2020, yhteensä 10 peliä.
Maaliskuussa 2020 koronaepidemia keskeytti pelit ja harjoittelun Kuortaneella. Kaudelle 2020-2021 Linnea siirtyi pelaamaan LP Viestiin.

## Lähteet
Romanitutkimus

**Romanitutkimus** on monitieteinen tutkimusala, joka tutkii romaneiden historiaa, kulttuuria ja kieliä. Sen näkökulmia voivat olla esimerkiksi antropologia, historia, oikeustiede, kielitiede, valtiotiede, sosiaalipsykologia ja sosiologia.

Romanitutkimuksen tutkimuskohteita Helsingin yliopistossa ovat romanien muuttoliike Euroopassa, eurooppalainen romanipolitiikka ja romanien hengellisyys. Romanikielistä yliopistossa tutkitaan kaikkia Euroopassa puhuttavia murteita sekä niiden kantamuotoja. Romanitutkimus kietoutuu usein eurooppalaiseen romanikysymykseen, sillä romanit ovat kaikkialla Euroopassa syrjitty vähemmistö.

Milena Hübschmannová oli 1990-luvun alussa perustamassa Prahan Kaarlen yliopistoon ensimmäistä akateemista romanitutkimuksen opintokokonaisuutta.

## Lähteet
Amber L. Hollibaugh

**Amber L. Hollibaugh** (20. kesäkuuta 1946 – 20. lokakuuta 2023) oli yhdysvaltalainen aktivisti. Hänen aktivisminsa keskittyi erityisesti seksuaalivähemmistöihin ja feminismiin. Hän kuvaili itseään lesboksi, entiseksi seksityöntekijäksi, insestistä selviytyneeksi, romaniksi ja köyhäksi white-trashiksi. Hän oli myös seksuaalisen halun puolestapuhuja.

Hollibaugh syntyi köyhään perheeseen Bakersfieldissä. Hänen lapsuutensa oli vaikea ja hän joutui sukulaisensa seksuaalisesti hyväksikäyttämäksi. Muutettuaan pois kotoaan lukion jälkeen hän elätti itseään monilla eri töillä, joihin lukeutui myös seksityö.

HLBT-aktivismin hän aloitti vuonna 1978. Hän teki töitä muun muassa tasa-arvoisen avioliiton ja AIDS-terveyspalvelujen parissa. Hollibaughin kirjoittama kirja *My Dangerous Desires: A Queer Girl Dreaming Her Way Home* julkaistiin vuonna 2000. Kirja voitti Publishing Trianglen Judy Grahn -palkinnon.

Hollibaugh seurusteli kirjailija Jenifer Levinin kanssa kuolemaansa asti. Parisuhteen pituus oli 25 vuotta.

## Lähteet
Jokebed

**Jokebed** (myös **Jookebed**; ) on Raamatun henkilö. Häneen viitataan toisessa Mooseksen kirjassa ja neljännessä Mooseksen kirjassa. Hän oli kertomuksen mukaan Mooseksen, Aaronin ja Mirjamin äiti sekä Amramin täti ja vaimo.

## Jokebed Raamatussa
Raamatun mukaan Jokebed syntyi Egyptissä Leevin tyttäreksi. Faaraon väitetään määränneen heprealaiseen kansaan kuuluneet pojat tapettaviksi, minkä johdosta Jokebedin kerrotaan piilottaneen Mooseksen kolmeksi kuukaudeksi ja asettaneen sitten kaislakorissa Niiliin. Kertomuksessa faaraon tytär löytää lapsen, joka pelastetaan joesta. Hän hyväksyy Mirjamin tarjouksen etsiä heprealainen nainen poikaa imettämään. Näin Jokebed palaa tarinan mukaan hoitamaan Moosesta.

Raamatussa Jokebed esitellään sekä Amramin tätinä että vaimona. Tämä rikkoo kolmannen Mooseksen kirjan asettamaa kieltoa, mutta Vanhan testamentin kieltoja rikkovat suhteet eivät ole Raamatussa poikkeuksellisia.

## Nimi
Jokebedin nimen merkitys on "Jahve on kunnia". Jokebed on ensimmäinen Raamatun henkilö, jonka nimessä esiintyy Jahve-sanasta (YHWH) lyhenteenä muodostettu "yah"-osa.

## Lähteet
Golancourt

**Golancourt** on kunta Pohjois-Ranskassa Oisen departementissa Hauts-de-Francen alueella. Se sijaitsee noin 42 kilometriä Compiègnen kaupungista koilliseen.

Saint-Rémin kirkko on rakennettu 1700-luvulla. Kirkon romaaninen kasteallas on neljän pylvään reunustama, ja se on peräisin samalla paikalla aiemmin olleesta kirkosta. Kirkon alttarin sanotaan olevan peräisin tuhoutuneesta Saint-Barthélemy de Noyonin luostarista.

## Lähteet

## Aiheesta muualla
Niina Nukarinen

**Niina Nukarinen** (s. 6. toukokuuta 1997) on suomalainen pesäpalloilija.  

Nukarinen edustaa Superpesiksessä pelaavaa kasvattajaseuraansa Haminan Palloilijoita. Hän on edustanut Superpesiksessä myös Lappeenrannan Pesä Ysejä ja Rauman Feraa Hän pelaa ulkokentällä siepparina ja sisäpelissä vaihtajana tai kotiuttajana. Nukarinen on pelannut 119 Superpesiksen runkosarjan ottelua. Näissä otteluissa hän on lyönyt kolme kunnaria ja 22 tavallista juoksua, tuonut 51 juoksua ja kerännyt 363 kärkilyöntipistettä. Nukarinen on pelannut seitsemän Superpesiksen ylempien pudotuspelin ottelua. Näissä otteluissa hän on lyönyt yhden juoksun, tuonut neljä juoksua ja kerännyt 31 kärkilyöntipistettä. Tilastot päivitetty kauden 2023 jälkeen. 

## Lähteet
Katja Saarinen

**Katja Saarinen** (s. 18. syyskuuta 1979) on suomalainen vammaisluokissa kilpaillut alppihiihtäjä, joka osallistui neljiin paralympialaisiin vuosina 2002–2014. Hän saavutti pujottelussa MM-pronssia vuonna 2004.

Saarinen sairastui kuusivuotiaana luusyöpään, ja hänen oikea jalkansa amputoitiin reidestä saakka. Urheilu-uran jälkeen hänen vatsastaan on poistettu liposarkoomakasvain.

Saarinen sijoittui ensimmäisissä paralympialaisissaan Salt Lake Cityssä 2002 pystylaskijoiden sarjassa pujottelussa seitsemänneksi, suurpujottelussa kahdeksanneksi ja syöksylaskussa kymmenenneksi. Torinon paralympialaisissa 2006 hän sijoittui pujottelussa ja syöksylaskussa 12:nneksi, supersuurpujottelussa 14:nneksi sekä suurpujottelussa 20:nneksi. Vancouverin paralympialaisissa 2010 hän oli alppiyhdistetyssä yhdeksäs, pujottelussa kymmenes ja supersuurpujottelussa yhdestoista. Sotšissa 2014 hän sijoittui suurpujottelussa 12:nneksi. Sotšin paralympialaisten avajaisissa hän oli Suomen joukkueen lipunkantaja. 

Saarinen valittiin Kansainvälisen paralympiakomitean urheilijaneuvostoon vuonna 2014. Hän on toiminut Suomen Paralympiakomiteassa pitkään kehittämispäällikkönä, ja vuonna 2024 hänet nimettiin sen uuteen urheilujohtajan tehtävään.

Saarinen palkittiin vuoden 2015 urheilugaalassa urheilu-urastaan.

## Lähteet
Viktorija Meškova

**Viktorija Meškova** (s. 2000) on venäläinen kiipeilijä. Vuonna 2020 hän voitti Euroopanmestaruuden lead-kiipeilyssä, boulderoinnissa ja yhdistetyssä kiipeilyssä. Yhdistetyn kiipeilyn EM-voittajana hän sai paikan vuoden 2020 kesäolympialaisiin. Olympialaissa hän sijoittui yhdeksänneksi jääden yhden sijan päähän finaalipaikasta.

## Lähteet
Erin Sterkenburg

**Erin Sterkenburg** (s. 2003) on eteläafrikkalainen kiipeilijä. Hän voitti Afrikan-mestaruuden vuonna 2020 saaden paikan saman vuoden kesäolympialaisiin. Hän oli olympialaisissa yhdistetyssä kiipeilyssä kahdeskymmenes.

Sterkenburg aloitti kiipeilyn vuonna 2017. Hän on voittanut nuorten Etelä-Afrikanmestaruuden sekä lead-kiipeilyssä, että boulderoinnissa.

## Lähteet